બીજી બાજુ કોંગ્રેસના કેમ્પ પર નજર કરીએ તો પંચાયતોની ચૂંટણીમાં પદાધિકારીઓની નિમણૂકને લઈને સિનિયર નેતાઓમાં નારાજગી ઊભી થઈ રહી છે. મહેસાણાના જીવાભાઈ પટેલ, સૌરાષ્ટ્રના સિનિયર નેતા કુંવરજીભાઈ બાવળિયા, વાંકાનેરના ધારાસભ્ય પીરઝાદાની નારાજગી બહાર આવી તેનું ડેમેજ કંટ્રોલ પ્રદેશના નેતાઓ અને પ્રભારી કરી રહ્યા હતા ત્યાં સોમવારે સાંજે રાજકોટ કોંગ્રેસના મજબૂત નેતા અને મુખ્યપ્રધાન વિજયભાઈ રૃપાણીની સામે ચૂંટણી લડનાર ઇન્દ્રનીલ રાજ્યગુરુએ માત્ર શહેર કોંગ્રેસ પ્રમુખપદેથી જ નહીં, કોંગ્રેસ પક્ષમાંથી રાજીનામું આપતા પક્ષને મોટો ઝટકો લાગ્યો હતોે. રાજકોટ કોંગ્રેસમાં ઇન્દ્રનીલ રાજ્યગુરુ સક્ષમ નેતા છે. તેમના રાજીનામાથી કોંગ્રેસને નુકસાન થાય તેમ છે. ઇન્દ્રનીલ રાજ્યગુરુએ પ્રદેશ નેતાગીરીની નીતિ-રીતિ સામે નારાજગી વ્યક્ત કરી છે.